ג'וג'ו סיווה

ג'ואל ג'ואני "ג'וג'ו" סיווה (באנגלית: Joelle Joanie "JoJo" Siwa; נולדה ב-19 במאי 2003) היא רקדנית, זמרת, שחקנית ואושיית יוטיוב וטיקטוק אמריקאית. היא ידועה בשל הופעתה במשך שתי עונות בתוכנית "רקדניות קטנות" יחד עם אמה, ג'סלין סיווה, ובתוכנית מציאות אחרות "הזמר במסכה" ו"רוקדים עם כוכבים", ובסינגלים שלה ״karma”"Boomeran” ו-"Kid in a Candy Store". מעריציה מכונים "Siwanat".

== ביוגרפיה ==
ג'ואל ג'ואני סיווה נולדה באומהה, נברסקה, ב-19 במאי 2003, לג'סלין (לבית לומברדי), מורה מקצועית לריקוד מאיווה, ולטום סיווה, כירופרקט מנברסקה. יש לה אח גדול בשם ג'יידן סיווה, שהוא גם ולוגר.

== קריירה ==
בשנת 2013 סיווה החלה את הקריירה שלה כמתמודדת הצעירה ביותר בעונה השנייה של תוכנית הריקודים של רשת לייפטיים "Abby's Ultimate Dance Competition" של אבי לי מילר; היא הופיעה בתוכנית עם אמה והודחה בשבוע התשיעי והגיעה למקום החמישי.

בשנת 2015 החלה סיווה להופיע עם אימה בעונה החמישית של התכנית "רקדניות קטנות", תוכנית מציאות אחרת של אבי לי מילר. שנה לאחר מכן השתתפה גם בעונה השישית.

ב-6 במאי 2016, סיווה הוציאה את הסינגל "Boomerang" ואת הסינגל שלפניו, "I Can Make U Dance". הראשון מתייחס לנושא בריונות רשת, הוא נמכר בלמעלה מ-2 מיליון עותקים, והגיע למעמד פלטינה כפול בארצות הברית והוא נצפה יותר מ-950 מיליון פעמים ביוטיוב וקיבל למעלה מ-5 מיליון לייקים. שנה לאחר מכן היא הוציאה את הסינגלים "Kid in a Candy Store" ו-"Hold the Drama". בהמשך השנה החלה להגיש לצד ניק קאנון את תוכנית המציאות "קרב הליפסינק: גרסת הילדים" בניקלודיאון, שבהמשך שבה גם לעונה שנייה.

בשנת 2018, סיווה נבחרה לאמנית פורצת דרך של השנה על ידי Vivid Seats. באותה שנה, סיווה הודיעה שהיא תצא לסיבוב ההופעות הגדול הראשון שלה ב-2019, בשם D.R.E.A.M. The Tour. היא ביקרה בשילוב של תיאטראות, אמפיתיאטראות חיצוניים ואצטדיונים בסך הכל ב-52 ערים ברחבי ארצות הברית וקנדה. בנוסף, הופעות אחרות התקיימו בבריטניה ובאוסטרליה. הסיור התחיל בפיניקס, אריזונה ב-17 במאי 2019 והחלק הראשון של הסיור ההסתיים ב-26 ביוני 2019 באוסטין, טקסס, לפני חידוש הסיבוב השני ב-10 ביולי 2019 באורלנדו, פלורידה עד לסיומו ב-20 באוגוסט 2019 בוונקובר, קנדה.

בשנת 2020 הופיעה ברשימה השנתית טיים 100 של מגזין טיים.<ref></ref> באותה השנה השתתפה בעונה השלישית של תוכנית המציאות "הזמר במסכה" שם הייתה בדמות ה-T-Rex.

בשנת 2021, היא הגיעה למקום השני בעונה ה-30 של תוכנית המציאות "רוקדים עם כוכבים".

ב-4 באפריל 2022, היא לוהקה כשופטת בעונה השבע-עשרה של תוכנית המציאות של FOX, "So You Think You Can Dance", אשר עלתה ב-18 במאי 2022; יחד עם ליאה רמיני, מת'יו מוריסון והזמר סטיבן בוס <small>(אנ').</small> ב-9 בספטמבר 2022, היא הוכרזה כזוכה בפרס Gamechanger מבית GLSEN על מאמציה נגד בריונות. היא נכללה ברשימת פורבס 30Under30 לשנת 2022.<ref></ref> 

בינואר 2024, פורסם כי סיווה תחזור כשופטת ב-"So You Think You Can Dance" בעונה ה-18 של התוכנית.<ref name=":0"></ref> היא תחליף את נייג'ל ליתגו, שפרש מתפקידו עקב האשמות תקיפה מינית נגדו.<ref name=":0" />

== חיים אישיים ==
סיווה ידועה בלבישת קשתות גדולות וצבעוניות בשיערה. בינואר 2020, בגיל 16, קנתה ג'וג'ו בית ב-3.5 מיליון דולר.<ref></ref>

סיווה יצאה מהארון כחלק מהקהילה הגאה ברשתות החברתיות בינואר 2021. לאחר שנשאלה מה המשיכה שלה, סיווה הצהירה שהיא לא מתייגת את המיניות שלה מכיוון שהיא "לא באמת יודעת את התשובה הזו".<ref></ref><ref></ref><ref></ref> בפברואר 2021 הודיעה שהיא במערכת יחסים עם חברתה הטובה קיילי פרו<ref></ref> שביקשה ממנה להיות בת הזוג שלה כחודש לפני כן.<ref></ref> בהמשך הצהירה שהיא פאנסקסואלית, גיי וקוויר.<ref></ref>

== דיסקוגרפיה ==
=== EP ===
* 2018: D.R.E.A.M. The Music
* 2019: Celebrate
* 2020: JoJo's Rockin' Christmas

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2019
|אנגרי בירדס - הסרט 2
|ג'יי, קירה
|דיבוב
|-
|2021
|The J Team
|ג'וג'ו
|
|-
|TBA
|#AMFAD All My Friends Are Dead
|
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2013
|Abby's Ultimate Dance Competitio
| rowspan="2" |עצמה (מתמודדת)
|תוכנית מציאות ברשת לייפטיים; עונה שנייה (מקום חמישי)
|-
|2015–2016
|רקדניות קטנות
|תוכנית מציאות ברשת לייפטיים; עונות 5–6
|-
| rowspan="3" |2016
|מייק איט פופ
| rowspan="2" |עצמה
|פרק: "Summer Splash Spectacular"
|-
|ביזארדבארק
|פרק: "Bizaardvark vs. Vicki 'Hot Head' Fuego"
|-
|משפחת רעם
|מעריצה של נורה
|פרק: "Thundermans: Banished!"
|-
|2017
|רוק בבית הספר
|אודרי
|2 פרקים
|-
|2017–2019
|קרב הליפסינק: גרסת הילדים
|מנחה
|תוכנית מציאות בניקלודיאון; שתי עונות
|-
|2018
|Blurt!
|ויקטוריה מרטין
|סרט טלוויזיה של ניקלודיאון
|-
| rowspan="2" |2019
|בובספוג מכנסמרובע
|עצמה
|דיבוב; פרק: "SpongeBob's Big Birthday Blowout"
|-
|Middle School Moguls
|ג'וסי
|דיבוב; פרק: "Mo-Gul Money, Mo Problems"
|-
|2020
|הזמר במסכה
|מתמודדת/T-Rex
|תוכנית מציאות בפוקס; מתמודדת בעונה השלישית
|-
|2021
|רוקדים עם כוכבים
|מתמודדת
|תוכנית מציאות בABC; מקום שני בעונה ה-30
|-
|2022–הווה
|So You Think You Can Dance
|עצמה (שופטת)
|תוכנית מציאות בפוקס; עונות 17–18
|-
| rowspan="2" |2022
|היי סקול מיוזיקל: המחזמר: הסדרה
|מדיסון
|פרק: "Camp Prom"
|-
|The Fruitties Are Back
|ת'ורני הצעירה
|פרקים
|}

== פרסים ומועמדויות ==
{| class="wikitable"
!שנה
!פרס
!קטגוריה
!תוצאה
!מקור
|-
!2023
|פרסי בחירת הילדים של ניקלודיאון
|כוכב המוזיקה החברתית האהוב
|
|<ref></ref>
|}

== קישורים חיצוניים ==

* 

* [https://www.youtube.com/watch?v=cqk8gAyBKkY הכירו את ג׳וג׳ו סיווה!]

== הערות שוליים ==

קטגוריה:רקדניות אמריקאיות
קטגוריה:זמרות אמריקאיות
קטגוריה:זמרות פופ אמריקאיות
קטגוריה:שחקניות קולנוע וטלוויזיה אמריקאיות
קטגוריה:יוטיובריות אמריקאיות
קטגוריה:טיקטוקריות אמריקאיות
קטגוריה:מנחות טלוויזיה אמריקאיות
קטגוריה:שופטות תוכניות מציאות אמריקאיות
קטגוריה:משתתפי הזמר במסכה (תוכנית טלוויזיה אמריקאית)
קטגוריה:מתחרי רוקדים עם כוכבים (ארצות הברית)
קטגוריה:אמריקאים שהופיעו ברשימת טיים 100
קטגוריה:פורבס 30Under30
קטגוריה:שחקנים להט"בים אמריקאים
קטגוריה:זמרים להט"בים אמריקאים
קטגוריה:רקדנים להט"בים
קטגוריה:אמריקאיות שנולדו ב-2003
קטגוריה:אמריקאים שנולדו ב-2003